[{"text_idx": "#000003", "text": "Dosbarth Dysgu o Bell GwE"}, {"text_idx": "#000006", "text": "Ni ddylid drysu rhwng cymhwysedd digidol a Thechnoleg Gwybodaeth a Chyfathrebu (TGCh) neu Gyfrifiadureg. Mae cymhwysedd digidol yn un o dri chyfrifoldeb trawsgwricwlaidd, a\u2019r lleill yw llythrennedd a rhifedd. Mae\u2019n canolbwyntio ar sgiliau digidol y gellir eu defnyddio mewn amrywiaeth eang o bynciau a sefyllfaoedd ac y gellir eu trosglwyddo i fyd gwaith."}, {"text_idx": "#000007", "text": "Mae arweiniad pellach, lawrlwythiadau ac atebion i gwestiynau cyffredin ar gael ar Dysgu Cymru."}, {"text_idx": "#000008", "text": "Cefnogaeth GwE ar gyfer y FfCD:"}, {"text_idx": "#000010", "text": "Ymgynghorwyr cefnogi gwelliant gyda chyfrifoldebau am bortffolio digidol:"}, {"text_idx": "#000013", "text": "Mae arweinwyr digidol yn cynnig cyngor proffesiynol, arweiniad, hyfforddiant a chymorth yn y meysydd allweddol a ganlyn:"}, {"text_idx": "#000015", "text": "O dan fframwaith y trefniadau arolygu newydd, bydd Estyn yn parhau i arolygu TGCh ar draws y cwricwlwm, hyd nes bod y Fframwaith Cymhwysedd Digidol yn cael ei roi ar waith. Bydd Estyn yn parhau i adrodd ar safonau disgyblion wrth ddefnyddio TGCh ar draws y cwricwlwm ym mhob arolygiad. Bydd pob adroddiad arolygu yn cynnwys paragraff ar safonau disgyblion o ran cymhwyso TGCh ar draws y cwricwlwm yn 1.0 Safonau, yn ogystal a\u0302 chofnodi tystiolaeth yn 1.3 Safonau a chynnydd o ran medrau."}, {"text_idx": "#000016", "text": "Cyhoeddodd Estyn arweiniad atodol yn ddiweddar ar arolygu TGCh mewn ysgolion, a gellir dod o hyd i hwn ar brif wefan Estyn."}, {"text_idx": "#000017", "text": "Erbyn mis Medi 2018, bydd disgwyl i ysgolion a lleoliadau fod wedi gwneud cynnydd da o ran defnyddio\u2019r Fframwaith Cymhwysedd Digidol."}, {"text_idx": "#000018", "text": "Erbyn mis Medi 2018, bydd:"}, {"text_idx": "#000019", "text": "ysgolion wedi sefydlu gweledigaeth glir i\u2019r FfCD yn y dosbarth\nysgolion wedi sefydlu cyfrifoldebau staff ar gyfer y FfCD\n\u2013 galedwedd, rhwydweithiau mewnol a meddalwedd, ac\n\u2013 anghenion dysgu proffesiynol staff\nysgolion yn adnabod cyfleoedd i ddatblygu cymhwysedd digidol dysgwyr ar draws grwpiau blwyddyn ac adrannau\nysgolion wedi cynllunio ar gyfer ac yn creu cyfleoedd ar gyfer datblygiad proffesiynol staff mewn cymhwysedd digidol."}, {"text_idx": "#000020", "text": "Bydd angen cyfuniad o weithgareddau arweinyddiaeth a datblygu dysgu ac addysgu, a fyddai\u2019n cynnwys:"}, {"text_idx": "#000022", "text": "Dylai\u2019r gweithgareddau hyn fod yn rhan o gynllunio gwelliant ysgol parhaus."}]